หลังจากอ่านรีวิวคุณหยก (weeraya) เกี่ยวกับความอร่อยของบิงซูร้าน wicked snow ที่เราเคยมาชิมโทสต์ไปแล้วครั้งก่อน เลยอดไม่ได้ ต้องขอกลับไปแก้ตัวจัดการบิงซูกันอีกรอบค่ะ ^^ 

เมนูบิงซูของที่นี่จะมีให้เลือกไซส์เล็กกับใหญ่ ราคาก้อจะแตกต่างกันไปตามท้อปปิ้งนะคะ อย่างครั้งนี้ขอเปลี่ยนแนวจาก pat bingsu แบบโรยผงถั่วเหลืองที่ชอบทานเป็นประจำ มาเป็น greentea snow บิงซูโรยผงชาเขียว ท้อปปิ้งถั่วแดง แป้งต๊อก และอัลมอนด์ และเนื่องจากในรีวิวคุณหยกบอกว่ารสนี้จะหวาน เลยขอไม่โรยนมข้นด้านบนด้วยค่ะ

บิงซูไซส์เล็กที่นี่ถือว่าค่อนข้างเล็กกว่าที่อื่นนะคะ ทำให้ทานคนเดียวได้สบายๆ ส่วนรสชาติ ตัวเกล็ดน้ำแข็งเค้าจะเป็นผงแห้งๆ ละเอียดนุ่มนิ่มละลายในปาก แถมหอมนมและไม่หวานจัด ทำให้พอทานพร้อมผงชาเขียวผสมน้ำตาล และถั่วแดงบด รสจะหวานกำลังดี แต่สำหรับคนที่ชอบหวานหน่อย ถ้ารู้สึกว่าจืดไป แนะนำให้สั่งแบบมีนมข้นปกติ หรือสั่งแบบนี้แล้วมาราดนมเพิ่มทีหลังก้อได้ค่ะ  แต่ส่วนตัวชอบแบบไม่ราดดีกว่า เพราะมันจะไม่หวานเลี่ยน ทำให้ทานเพลินมากๆ จนทานหมดถ้วยแล้วยังรู้สึกอยากทานอีกอยู่เลยค่ะ 555 นี่ถ้าได้แวะมาอีกคราวหน้า คงต้องขอลองเป็นถ้วยใหญ่กันดูซักหน่อยแล้วค่ะ ^^
ใครสนใจมาพิสูจน์ความอร่อยของบิงซูร้านนี้ ก้อมากันได้ที่โครงการ I'm park ตรงใกล้ๆตลาดสามย่านนะคะ ร้านจะอยู่บนชั้น 2 บรรยากาศดี คนไม่แน่น นั่งได้สบายๆเลยค่ะ
